જસદણ કામ પ્રસંગે ગયેલા ત્યારે એકાંતમાં સ્ત્રીનો યોગ થવા છતાં ડગ્યા નહિ અને ત્યાંથી સીધાજ ગઢપુર આવ્યા ત્યારે મહારાજે ‘‘ઈન્દરીયા ગઢના વિજેતા’’ કહીને રાજી થઈને સોનાની મૂઠવાળી તલવાર ભેટ આપેલી.આ શૂરવીર ભક્તએ શ્રીહરિનો પત્ર મળતાં સમગ્ર ઝંખના છોડીને ફકીરી લીધેલી પણ આજ્ઞાએ કરીને પાછા લોયા આવેલાં. લોયા આવીને ર૬ વર્ષની ઉંમરે બ્રહ્મચર્યની પ્રતિજ્ઞા કરીને આજીવન અખંડ બ્રહ્મચર્ય પાળ્યું એટલે જ એમના દરબાર ગઢમાં સંતો પરમહંસો રહેતા એટલે જ એમના દરબાર ગઢમાં શ્રીહરિ સ્વયં શાકોત્સવ કરતા, એટલે જ લોયાના વચનામૃતમાં ‘‘સુરાભક્તના દરબારમાં વિરાજમાન હતા’’ એમલખાયું છે.